  На основу члана 24.став 3. Закона о јавном информисању и медијима ("Сл. гласник РС" број 83/2014, 58/2015) и члана 19. Став 1. Правилника о суфинансирању пројеката за остваривање јавног интереса у области јавног информисања (Сл.гласник РС“ бр.126/2014) председник Општинског већа  општине Кладово  д о н о с и

Р Е Ш Е Њ Е
О ИМЕНОВАЊУ СТРУЧНЕ КОМИСИЈЕ ЗА ОЦЕЊИВАЊЕ ПРОЈЕКАТА У ОБЛАСТИ ЈАВНОГ ИНФОРМИСАЊА

I
1.  Овим Решењем именује се Комисија за оцену пројеката поднетих на конкурс за суфинансирање пројеката ради осваривања јавног интереса у области јавног информисања за 2016.годину  на територији општине Кладово и израду предлога о додели средстава, у саставу:
- ПЕТАР ЈЕРЕМИЋ ,  УНС
- СВЕТОЗАР РАКОВИЋ,   НУНС  и НДНВ 
- ЗВОНКО ДАМЊАНОВИЋ,  АНЕМ и Локал прес 
2.  Комисија на првој седници бира председника Комисије.
3. Задатак Комисије је да на основу Јавног позива за учешће на конкурсу за суфинансирање пројеката ради остваривања јавног интереса у области јавног информисања за 2016.годину, изврши стручну оцену приспелих пројеката и сачини образложени предлог за расподелу средстава из буџета општине Кладово за 2016.годину за суфинансирање пројеката ради остваривања јавног интереса у области јавног информисања на територији општине Кладово.
4. Рок за извршење задатка Комисије је 30 дана.
5. Административно техничке послове за потребе Комисије обављаће СЛАЂАН БОБИЋ, радник Општинске управе Кладово.

II

 Ово Решење ступа на снагу даном доношења и објавиће се  на званичном сајту општине Кладово www.kladovo.org.rs 

О б р а з л о ж е њ е

Одредбама члана 24. став 3. Закона о јавном информисању и медијима ("Сл. гласник РС" број 83/2014,59/2015) и одредбама члана 19. став 1. Правилника о суфинансирању пројеката за остваривање јавног интереса у области јавног информисања ("Сл. гласник РС" број 126/14)  прописано је да руководилац органа, који је расписао конкурс, решењем именује стручну комисију за оцену пројеката поднетих на конкурс, а која има задатак да сачини предлог о додели средстава са образложењем.
Одредбама члана 24. став 4. Закона о јавном информисању и медијима ("Сл. гласник РС" број 83/2014,59/2015) и одредбама члана 21. став 4. Правилника о суфинансирању пројеката за остваривање јавног интереса у области јавног информисања ("Сл. гласник РС" број 126/14)   прописано је да се већина чланова комисије именује на предлог новинарских и медијских удружења, а сходно члану 22. наведеног Правилника комисија на првој седници бира председника комисије.
Предлог за чланове стручне комисије за оцењивање пројеката у области јавног информисања у 2016.години на територији општине Кладово је поднела Коалиција новинарских и медијских удружења ( УНС, НУНС, НДНВ, АНЕМ и Локал прес), а пријаве су поднели новинари Саша Тодоровић из Књажевца и Радомир Милошевић из Неготина.
 По разматрању  приспелог предлога  и пријава, донето је решење као у диспозитиву.

Број: 02-6/2016-II
У Кладову,14.марта 2016.године
                                                                                                                                        ПРЕДСЕДНИК
                                                                                                          Др Драган Будујкић

